Ulûmuna: Jurnal Studi Keislaman Vol.7 No.1: Juni 2021 P-ISSN 2442-8566 E-ISSN 2685-9181

## PEMAKAIAN ARAHAN AMALAN DI MAHKAMAH SYARIAH MENURUT PERSPEKTIF HUKUM SYARAK: SATU ANALISIS
Zubaidi Sulaiman Akademi Pengajian Islam, Universiti Malaya E-mail:hakimmrsgm@gmail.com
Ahmad Hidayat Buang Akademi Pengajian Islam, Universiti Malaya E-mail: ahidayat@um.edu.my

## Abstrak
Arahan  Amalan  telah  diperkenalkan  di  Mahkamah  Syariah  di Malaysia sejak tahun 2000. Pemakaian Arahan Amalan merupakan satu  usaha  ke  arah  mewujudkan  setiap  Mahkamah  Syariah  di Malaysia mempunyai  amalan dan standard  operasi serta prosiding yang sama. Kajian ini bertujuan untuk menganalisis dan menjelaskan asas-asas  pemakaian  Arahan  Amalan  menurut  perspektif  Hukum Syarak.  Tinjauan  kepada  teks-teks  perundangan  Islam  mendapati tiada  perbincangan  khusus  berkaitan  dengan  Arahan  Amalan Mahkamah  sebagaimana  dalam  bentuknya  hari  ini.  Walau bagaimanapun,  dapatan  kajian  menunjukkan  pemakaian  Arahan Amalan  di  Mahkamah  Syariah  adalah  berasaskan  hukum  Syarak melalui  nas-nas  al-Quran  dan  al-Hadith,  amalan  sahabat  serta menepati  prinsip-prinsip  Syarak  seperti  kaedah istislah , istihsan, taysir,raf’u  al-haraj, mengelakkan masyaqqah dan dharar serta saddu zara’i dalam  kerangka  pelaksanaan  Siasah  Syar’iyyah.  Selain  itu, pemakaian Arahan Amalan juga bertepatan dengan Maqasid Syariah Ammah  dan  maqasid  kehakiman  itu  sendiri  iaitu  menegakkan keadilan. Hasil kajian ini amat signifikan untuk memperkukuhkan lagi dapatan kajian yang dijalankan sebelum ini tentang kesahihan Arahan  Amalan  sebagai  salah  satu  sumber  rujukan  utama  di Mahkamah Syariah selain undang-undang statut yang berkuatkuasa. Kata Kunci: Arahan Amalan, Mahkamah Syariah, Hukum Syarak, Maqasid Syariah

## Pemakaian Arahan Amalan Di Mahkamah Syariah

## Abstract
Practice  Direction  has  been  introduced  in  the  Syariah  Court  in Malaysia  since  2000.  The  application  of  Practice  Direction  is  an effort towards creating every Syariah Courts in Malaysia to have the same  practice  and  standard  of  operation  and  proceedings.  A qualitative  approach  using  library  research  aims  to  analyze  and clarify the basics of the Practice Direction application based on the Islamic Law perspective. Surveys to Islamic legal texts found that there  was  no  specific  discussion  related  to  the  Court  Practice Direction in its form today. However, the findings of the study show that  the  application  of  Practice  Direction  in  the  Syariah  Court  is premised  on  Syariah  Law  through  the  nas-nas  al-Quran  and  Al- Hadith, and the practice of companion. It also complies with Islamic principles  such  as  method  of  the  istislah,  istihsan,  taysir,  raf’u  al- haraj, avoiding masyaqqah and dharar as well as saddu zara'i in the framework of the implementation of Siasah Syar’iyyah.  In addition, the application of Practice Directions corresponds with the Maqasid Syariah Ammah and the maqasid of the judiciary itself which is to uphold  justice.  The  results  of  this  study  are  very  significant  to further  strengthen  the  findings  of  the  previous  research  on  the validity of Practice Direction as one of the main references in the Syariah Court other than the statute law in force. Keywords: Practice Direction, Syariah Court, Syariah Law, Maqasid Syariah

## Pendahuluan
Objektif  utama  amalan  pentadbiran  kehakiman  Islam  adalah  untuk memberikan  keadilan  khususnya  kepada  pihak-pihak  yang  bertikai. 1 Apa-apa amalan  dan  peraturan  yang  hendak  dilaksanakan  perlulah  menjurus  kepada kepentingan  keadilan.  Ini  adalah  kerana  keadilan  merupakan  objektif  syarak (Maqasid  Syariah)  dalam  pentadbiran  kehakiman  Islam.  Amalan  pentadbiran kehakiman  Islam  yang  diamalkan  di  Mahkamah  Syariah  di  Malaysia  adalah berpaksikan kepada asas-asas yang digariskan oleh Hukum Syarak. Peruntukan
1 Ibn Farhun, Tabsirah al-Hukkam fi Usul  al-Aqdiyah Wa Manahij al-Ahkam . Beirut: Dar al-Kutub al-Ilmiyyah, 1995, jld. 1 hlm . 13, Ibn Qudamah, Al-Mughni, Beirut : Dar al-Fikr, 1994, jld. 11, hlm . 374. Lihat Surah al-Ma’idah Ayat 8 & Surah al-Nisa’ Ayat 58. Lihat juga  Muhammad Ali al-Sabuni, Mukhtasar Tafsir Ibn Kathir, Beirut: Dar al-Ihya’ al-Turath al-’Arabi,1996, jld. 1 hlm . 406.
khusus  telah  dimasukkan  di  dalam  undang-undang  yang  digunapakai  bagi menjamin setiap prosedur dan proses pentadbiran agar selari dengan kehendak Syarak. 2 Seksyen  230  Akta  Prosedur  Jenayah  Syariah  (Wilayah-Wilayah Persekutuan)  1997 3 dan  seksyen  245  Akta  Tatacara  Mal  Mahkamah  Syariah (Wilayah-Wilayah  Persekutuan)  1998 4 adalah  antara  contoh  peruntukan- peruntukan mengikat pentadbiran Mahkamah Syariah agar tidak menyimpang daripada  prinsip-prinsip  yang  ditetapkan  oleh    Hukum  Syarak.Salah  satu mekanisme  untuk  merealisasikan  keadilan  sebagaimana  yang  dituntut  oleh Syarak,  Jabatan  Kehakiman  Syariah  Malaysia  (JKSM)  yang  ditubuhkan  pada tahun  1998  dalam  usaha  untuk  menyelaras  dan  menyeragamkan  aspek-aspek perundangan  dan  pentadbiran  Mahkamah  Syariah  di  seluruh  Malaysia  telah mengambil  tindakan  dengan  mengeluarkan  arahan  amalan  dari  semasa  ke semasa  untuk  diikuti  dan  diterima  pakai  oleh  semua  Mahkamah  Syariah  di Malaysia.Namun,  disebabkan  tiadanya  perbincangan  secara  khusus  oleh  para sarjana  fiqh  mengenai  Arahan  Amalan  dalam  penulisan-penulisan  mereka, justeru timbul persoalan adakah pengeluaran dan pemakaian Arahan Amalan di Mahkamah  Syariah  mempunyai  asas-asas    Syarak  yang  jitu  atau  ia  hanya merupakan tindakan yang diambil untuk tujuan pentadbiran semata-mata.

## Metode Kajian
Kajian  ini  menggunakan  pendekatan  kualitatif (qualitative  approach). Metodologi  yang  digunakan  untuk  pengumpulan  data  adalah  berbentuk kepustakaan  iaitu  bersumberkan  buku  ilmiah,  fakta-fakta,  undang-undang substantif  dan  prosedural  serta  dokumen  berautoriti  seperti  Arahan  Amalan Mahkamah  Syariah.  Manakala  penganalisaan  data  pula  menggunakan  metode induktif dan deduktif.Metode yang digunakan bersesuaian dengan objektif yang ingin dicapai dalam kajian ini iaitu untuk menganalisis dan menjelaskan asas-asas pemakaian Arahan Amalan menurut perspektif Hukum Syarak.
2 Daud  Mohamad,  Falsafah  Pentadbiran  Keadilan  Jenayah  Syariah:  Satu  Penghayatan  Semula dalam KANUN 27(1) , Dewan Bahasa dan Pustaka, Kuala Lumpur, 2015, hlm . 10-11.
3 Lihat juga seksyen yang sama di dalam Enakmen Tatacara Jenayah Syariah (Selangor) 2003, Ordinan  Tatacara  Jenayah  Syariah  (Sarawak)  2001  dan  Enakmen Tatacara  Jenayah Syariah (Kelantan) 2002.
4 Lihat juga seksyen yang sama di dalam Enakmen Tatacara Mal Mahkamah Syariah (Selangor) 2003, Ordinan Tatacara Mal Syariah (Sarawak) 2001 dan Enakmen Tatacara Mal Mahkamah Syariah (Kelantan) 2002.

## Arahan Amalan Di Mahkamah Syariah Malaysia
Pengeluaran Arahan Amalan di Mahkamah Syariah yang bermula pada tahun 2000 merupakan suatu perkara yang boleh dikatakan baru hasil daripada adaptasi terhadap arahan amalan yang digunapakai di Mahkamah Sivil. 5 Sehingga artikel ini ditulis, sebanyak 210 Arahan Amalan telah dikeluarkan oleh JKSM untuk  diguna  pakai  di  Mahkamah  Syariah  seluruh  negara.  Melalui  laman sesawang  rasmi  Jabatan  Kehakiman  Syariah  Malaysia  (JKSM),  arahan  amalan telah didefinasikan sebagai;
“Pernyataan-pernyataan  bercetak,  yang  dikeluarkan  oleh  Ketua Pengarah/Ketua  Hakim  Syarie,  menunjukkan  prosedur  yang  perlu diikuti dalam hal-hal tertentu atau polisi yang dicadangkan oleh pihak mahkamah dalam kes-kes tertentu tidak  seperti  peraturan mahkamah. Arahan Amalan adalah bertujuan sebagai satu arahan pentadbiran”
Menurut  Mazni  Abdul  Wahab  (2014) 6 ,  Arahan  Amalan  JKSM  adalah suatu  dokumen  bertulis  yang  dikeluarkan  oleh  Ketua  Pengarah  JKSM  atau Ketua Hakim Syarie berkaitan prosedur atau polisi yang mana ia perlu diikuti dan dipatuhi walaupun tidak berstatus undang-undang.

## Arahan Amalan Dari Perspektif Hukum Syarak
Walaupun  tiada  nas  yang  khusus  didapati  membincangkan  tentang Arahan Amalan, namun pemakaiannya tidak lari dari prinsip-prinsip umum yang telah  dikemukakan  dalam  al-Quran  dan  al-Hadith.  Al-Quran  dengan  jelas menegaskan  bahawa  menegakkan  keadilan    merupakan  Maqasid  Syariahatau objektif  syarak  dalam  sistem  kehakiman  Islam.  Firman  Allah  SWT  yang bermaksud:
“Wahai  orang-orang  yang  beriman,  hendaklah  kamu  semua  sentiasa menjadi  orang-orang  yang  menegakkan  keadilan  kerana  Allah,  lagi menerangkan  kebenaran;  dan  jangan  sekali-kali  kebencian  kamu terhadap sesuatu kaum itu mendorong kamu kepada tidak melakukan keadilan.  hendaklah  kamu  berlaku  adil  (kepada  sesiapa  jua)  kerana sikap  adil  itu  lebih  hampir  kepada  taqwa.  dan  bertaqwalah  kepada
5 Tun Abdul Hamid Mohamad, Penambahbaikan Dalam Pelaksanaan Undang-Undang Harta Pusaka Islam  Di  Malaysia, Seminar  Pentadbiran  Harta  Pusaka  Islam  Malaysia  2014.  Institut Penyelidikan Produk Halal UPM, 2014.
6 Mazni Abdul Wahab, Pemerkasaan Mahkamah Syariah Melalui Pemakaian Arahan Amalan Jabatan Kehakiman Syariah Malaysia . Tesis PhD, Universiti Malaya, 2014, hlm . 72.
Allah, Sesungguhnya Allah Maha Mengetahui dengan mendalam akan apa yang kamu lakukan.” 7
Secara umumnya, dalam merealisasikan konsep keadilan dalam sistem kehakiman  Islam,  segala  prosedur  yang  berkaitan  hendaklah  bermatlamatkan untuk menegakkan hak dan menghapuskan kebatilan sama ada secara langsung atau  tidak  langsung.  Oleh  yang  demikian,  apa-apa  mekanisme  yang  boleh membawa  kepada  tercapainya  keadilan  seperti  pengeluaran  Arahan  Amalan untuk menyeragam dan melicinkan perjalanan Mahkamah serta membantu para hakim untuk mencari keadilan adalah harus setakat mana tiadanya nas syarak yang menegahnya.
Arahan  Amalan  dibina  hasil  daripada  ijtihad  yang  dikeluarkan  oleh pakar-pakar  Syariah  melalui  Mesyuarat  Arahan  Amalan.  Setelah  dipersetujui secara konsensus oleh semua pakar yang terlibat, Arahan Amalan kemudiannya diluluskan  dan  dikeluarkan  oleh  Ketua  Hakim  Syarie  yang  merupakan  ketua perkhidmatan kehakiman Syariah. Allah SWT berfirman  yang bermaksud:
“Wahai orang-orang yang beriman, taatlah kamu kepada Allah, taatlah kamu kepada   Rasul  dan  kepada  Ulil  Amri  (orang-orang  yang berkuasa) dari kalangan kamu…” 8
Ayat  ini  memerintahkan  semua  orang  mukmin  mentaati  Allah,  Rasul dan Ulil Amri (pemerintah). Ulil Amri termasuklah juga para Hakim 9 Mahkamah Syariah khususnya Ketua Hakim Syarie yang dilantik dan ditauliahkan oleh Yang di-Pertuan  Agung/Sultan/Raja.  Al-Mawardi  telah  menggariskan  kewajipan orang  Islam  terhadap  hakim  ialah  mentaatinya  dalam  perkara  bukan  maksiat kerana  sesungguhnya  apabila  umat  Islam  telah  membai’ah  Imam/Khalifah, maka  wajib  taat  kepadanya  dalam  semua  perkara. 10 Justeru,  apa-apa  Arahan Amalan yang dikeluarkan oleh Ketua Hakim Syarie untuk menjamin keadilan dilaksanakan hendaklah dipatuhi dan diterima pakai oleh semua hakim, pegawai mahkamah dan pihak-pihak yang terlibat.
7 Surah al-Ma’idah ayat 8.
8 Surah al-Nisa’ ayat 59.
9 Wahbah al-Zuhaily, a l-Fiqh al-Islami Wa Adillatuhu, Damsyiq: Dar al-Fikr, 1997, Jld 8,hlm . 6190-6191.
10 Wahbah al-Zuhaily, a l-Fiqh al-Islami Wa Adillatuhu, hlm . 6189-6190.
Selain  al-Quran  terdapat  banyak  hadith  berkaitan  kewajipan  mentaati pemerintah dan pihak berkuasa, antaranya hadith yang diriwayatkan oleh Abu Hurairah RA bahawa Rasulullah SAW bersabda yang bermaksud:
“Siapa yang taat kepada ku, maka dia telah taat kepada Allah, siapa yang derhaka kepada ku, maka dia telah derhaka kepada Allah, siapa yang taat kepada amir (pemerintah) ku, maka dia telah taat kepada ku, siapa yang derhaka kepada amir ku, maka dia telah derhaka kepada ku.” 11
Juga  hadith  yang  diriwayatkan  oleh  Anas  bin  Malik  RA  bahawa Rasulullah SAW bersabda yang bermaksud:
“Dengar  dan  taatlah  kamu  kepada  pemerintah  sekalipun  seorang  hamba Habsyi  yang  kepalanya  seakan-akan  buah  anggur  selama  mana  dia menegakkan  Kitab  Allah’.  Dalam  riwayat  yang  lain  pula,  bahawa Rasulullah SAW bersabda kepada Abu Zarr RA: “Dengar dan taatlah walaupun kepada seorang Habsyi yang kepalanya seperti anggur.” 12
Selain  itu,  terdapat  hadith  yang  diriwayatkan  oleh  Abdullah  bin Umar RA bahawa Rasulullah SAW bersabda yang bermaksud:
“Wajib  atas  setiap  muslim  dengar  dan  taat  (kepada  pemerintah)  dalam urusan  yang  dia  suka  atau  benci  melainkan  dia  disuruh  melakukan maksiat, jika  dia disuruh melakukan maksiat  maka tidak wajib dengar dan tidak wajib taat.” 13
Begitu  juga  hadith  yang  diriwayatkan  oleh    Ali  RA  bahawa  bersabda Rasulullah SAW yang bermaksud:
11 Al-Bukhari, Abu Abdullah Muhammad bin Ismail, Sahih al-Bukhari, Kitab al-Ahkam, Bab al- Sam’u wa al-To’ah li al-Imam, ma lam takun Ma’siah, Damsyiq: Dar Ibn Kathir, 2002, hlm . 1764, hadith no.7137&Muslim, Abi al-Husin Muslim bin Hajjaj bin Muslim al-Qusyairi al-Naisaburi,
Sahih  Muslim,Kitab  al-Imarah,  bab  Wujub  Tha’ah  al-Umara;  fi  ghair  Ma’siah  wa  Tahrimuha  fi  al- Ma’siah ,  Al-Riyadh: Dar al-Salam, 2000, hlm . 824, hadith no. 4749.
12 Al-Bukhari, op. cit , hlm . 1765, hadith no.7142 &Ibn Majah, Abi Abdillah Muhammad bin Yazid al-Qazwini, Sunan Ibn Majah, Kitab al-Jihad, Bab Tha’ah al-Imam , Qaherah: Dar Ihya’ al-Kutub al-Arabiyyah, 2009,   jld 2,  hlm . 955, hadith no. 2860 & 2861.
13 Al-Bukhari, op. cit , hlm . 1765, hadith no.7144&Muslim, op. cit , hlm . 826, hadith no. 4763.

## “Ketaatan itu hendaklah pada perkara yang ma’ruf” 14
Berdasarkan  kepada  hadith-hadithdi  atas,  perintah  atau  arahan  pihak berkuasa hendaklah dipatuhi dan diikuti selama mana ianya membawa kebaikan kepada orang-orang di bawahnya. 15 Selain itu, terdapat juga hadith yang boleh menjadi asas ke arah pembinaan Arahan Amalan iaitu:
“ Ketika  mana  Rasulullah  mengutus  Muaz  bin  Jabal  ke  Yaman untuk menjadi Qadhi, Baginda bertanya: “Apa yang kamu akan lakukan apabila dibentangkan   kepada  kamu  kes  yang  perlu diputuskan?”  Muaz  menjawab:  “Aku  memutuskan  berdasarkan Kitab Allah.” Baginda bertanya: “Sekiranya tidak ditemui dalam kitab Allah?” Muaz menjawab: “Aku memutuskan bersandarkan sunnah Rasulullah.” Tanya Baginda lagi: “Sekiranya tidak
ditemui?” Muaz menjawab, “Aku  berijtihad dengan pandanganku, aku  tidak  akan  mencuaikannya.”  Baginda  lalu  menepuk  dada
Muaz sambil bersabda:“Segala puji bagi Allah yang memberi taufik kepada  utusan  Rasulullah  untuk  mendapatkan  sesuatu  yang diredhai oleh Allah.” 16
Hadith di atas menunjukkan prinsip pemakaian arahan  amalan  pada asasnya sudah ada sejak di zaman  Rasulullah SAW lagi.  Bahkan terdapat banyak kes dan peristiwa yang berlaku di zaman Rasulullah SAW, sahabat dan tabi’in yang boleh disifatkan sebagai satu bentuk arahan amalan. Antaranya arahan yang dikeluarkan  oleh  Rasulullah  SAW  kepada  Ali  RA  bersama  Zubair  RA  dan Miqdad RA untuk memeriksa dan merampas dokumen yang dihantar ke Mekah melalui  seorang  wanita  yang  mengandungi  maklumat  tentang  perancangan Rasulullah  SAW  untuk  menakluki  Mekah.  Apabila  Ali  RA  menemui  wanita tersebut di suatu tempat (antara Mekah dan Madinah) beliau menyuruh wanita itu menyerahkan dokumen rahsia itu. Wanita itu enggan berbuat demikian. Lalu Ali  RA  mengugut  akan  membuka  semua  pakaian  wanita  itu  untuk  mencari
14 Muslim, op. cit , hadith no. 4765.
15 Mustafa al-Nadawi, Abdul Karim al-Sayyid al-Badawi Ahmad Sulaiman, Tazkirah al-Qadhi wa al-Mustaqdi , Kaherah: Dar al-Kutub al-Misriyyah, 2015: 135.
16 Abu Daud, Sulaman bin Ash’ath bin al-Azadi al-Sijistani, Sunan Abi Daud , Kitab Uqdiyyah, Bab Ijtihad al-Ra’yi fi al-Qadha, Damsyiq: Dar al-Risalah al-’Alamiyyah, 2009,  jld. 5,  hlm . 443-444, hadith no. 3592.
dokumen berkenaan. Wanita tersebut kemudiannya segera menyerahkan surat itu. 17 Arahan Rasulullah SAW dan apa yang dilakukan oleh Ali RA  ini menjadi panduan dan amalan tentang keharusan untuk menjalankan pemeriksaan ke atas dokumen dan tubuh badan orang yang disyaki melakukan kesalahan dan jenayah meskipun  pada  dasarnya,  memeriksa  atau  menggeledah  dokumen  dan  tubuh badan seseorang adalah tidak dibenarkan kerana ia mencabul hak dan kebebasan peribadi.
Rasulullah SAW juga telah mengeluarkan arahan supaya seorang lelaki yang  disyaki  melakukan  sesuatu  yang  tidak  baik  ditahan  reman,  kemudian baginda  membebaskannya  selepas  itu. 18 Selain  itu,  Rasulullah  SAW  pernah mengarahkan supaya mendera seorang lelaki yang disyaki menjadi perisik musuh ketika dalam peperangan sehingga ia mengakui peranannya sebagai perisik dan memberikan maklumat tentang kedudukan musuh kepada Rasulullah SAW. 19
Selain  itu  juga,  Rasulullah  SAW  juga  telah  mengeluarkan  arahan berbentuk penurunan kuasa kepada beberapa orang sahabat untuk menjalankan siasatan ke atas tertuduh 20 bahkan menurunkan kuasa kepada beberapa sahabat untuk  mendengar  dan  memutuskan  kes.  Rasulullah  SAW  juga  pernah mengarahkan  al  Zubair  al  Awwam  untuk  menyeksa  tertuduh  yang  telah melanggar arahan Nabi SAW ketika tamatnya peperangan Khaibar agar tidak menyorok harta-harta yang telah berjaya dikuasai oleh tentera Islam. 21 Peristiwa ini menjadi dalil menurut sebahagian ulama antaranya ulama Hanabilah seperti Ibn Qayyim, ulama Syafiiyyah seperti Al Mawardi, ulama Malikiyyah seperti Ibn Farhun dan ulama mutaakhirin dari Hanafiyah untuk membenarkan tertuduh yang  mempunyai  asas  yang  kuat  untuk  dikaitkan  dengan  tuduhan  tersebut dipukul dan diseksa sehingga mengaku salah.
Pada  zaman  pemerintahan  Khulafa’  al-Rasyidin,  Khalifah  Umar  al- Khattab  RA  pada  zaman  pemerintahannya    telah  menulis  surat  kepada  Abu Musa  al-Asy’ari  yang  dikenali  sebagai Risalah  al-Qadha 22 yang  menjelaskan prinsip-prinsip  penghakiman  kepada  para  hakim  apabila  membuat  sesuatu
17 Al-Bukhari, op.Cit , Kitab al-Jihad, Bab al-Jaasus , hlm . 740, hadith no.3007,Ibn Qayyim, al-Turuq al-Hukmiyyah  fi  al-Siyasah  al-Syar’iyyah, Al-Qaherah: Dar  al-Hadith,  2002,  hlm . 9.  Lihat  juga Naswah  al-Ulwani, al-I’tiraf  fi  al-Da’wa  al-Jazaiyyah  Dirasah  Muqaranah  baina  al-Syariah  wa  al- Qanun , Beirut: Muassasah al-Risalah, 2004, hlm . 171.
18 Al-Tirmizi, Abu Isa Muhammad Ibn Isa, al-Jami’ al-Saghir , Beirut: Dar Ihya’ al-Turath, t.t., jld.
4 hlm . 28, lihat jugaIbn Farhun. Tabsirah al-Hukkam fi Usulil-Aqdiah wa al-Hakkam ,  Beirut: Dar al-Fikr, t.t., jld 2, hlm . 310 & Naswah al-Ulwani, op. cit , hlm . 155.
19 Ibn Farhun, op. cit , hlm . 106-107.
20 Naswah al-Ulwani, op. cit , hlm . 142.
21 Ibn Qayyim, op. cit , hlm . 13-14.
22 Arnus, Muhammad Mahmud, Tarikh al-Qadha’ Fi al-Islam, Kaherah: al-Matba’ah al-Misriyyah, t.t., hlm . 13, Musharrafah, ‘Atiyyah Mustafa, Al-Qadha fi al-Islam. Misr: Dar al-Ghad al-’Arabi, 1996.
penghakiman.  Amalan  ini  diteruskan  oleh  Khalifah  Uthman  bin  Affan  dan Khalifah Ali bin Abi Talib untuk memantau dan menasihati para hakim bagi memastikan  pentadbiran  kehakiman  dapat  berjalan  dengan  baik. 23 Manakala Khalifah Ali RA di zaman pemerintahannya telah membuat arahan supaya saksi- saksi di mahkamah hendaklah diletakkan secara berasingan dan soal siasat juga dibuat  secara  berasingan. 24 Arahan  ini  dibuat  bagi  mengelakkan  berlakunya komunikasi  dan  pertukaran  maklumat  dalam  kalangan  saksi  yang  boleh menjejaskan  proses  perbicaraan  dalam  menegakkan  keadilan.  Seterusnya Khalifah  Umar  Abdul  Aziz  ketika  menjadi  khalifah  Umayyah,  telah  menulis surat kepada pihak penguasa penjara di zamannya menjelaskan tatacara layanan yang perlu dilakukan ke atas tahanan 25 serta prosedur yang perlu dilakukan ke atas tertuduh sehingga membuat pengakuan bersalah. 26
Kes-kes  yang  disebutkan  di  atas  menunjukkan  bahawa  arahan-arahan dalam pentadbiran keadilan dan tatacara undang-undang telah dikeluarkan oleh pihak  yang  tertinggi  dalam  pentadbiran  seperti  Rasulullah  SAW  dan  para sahabat.  Oleh  itu,  pemakaian  Arahan  Amalan  sama  ada  berbentuk  lisan  dan tulisan    yang  sudah  lama    dipraktikkan  dalam  pentadbiran  kehakiman  Islam menjadi asas yang kukuh untuk diguna pakai dalam bentuk Arahan Amalan yang lebih bersistematik di Mahkamah Syariah pada masa kini.
Dalam  merealisasikan  keadilan,  institusi  kehakiman  hendaklah dilengkapkan  dengan  undang-undang  yang  lengkap  dan  juga  personel  yang berkebolehan dan cekap. Tinjauan kepada teks-teks perundangan Islam sedia ada  didapati  tiadanya  perbincangan  khusus  berkaitan  dengan  arahan  amalan mahkamah  sebagaimana  dalam  bentuknya  hari  ini.  Wael  B.  Hallaq  (2005) mengulas berkenaan sukarnya untuk menemui rekod kehakiman Islam seperti berikut;-
“For example, we posses no court records or any other source that can inform us how the judiciary operated during the formative period, or what went on in courts. We have no clear idea of the types of problems that were litigated, how they were resolved, what legal doctrines were applied, how the parties represented themselves, how accessible courts were for women, how the judges
23 Muhammad Salam Madkur, al-Qadha fi al-Islam , Mesir: Dar al-Nahdah al-’Arabiyyah, 1964, hlm . 30. 24 Naswah al-Ulwani, op. cit , hlm . 142.
25 Abu Yusuf, Ya’kub bin Ibrahim, al-Kharaj, Tunisia: Dar al-Busalamah li al-Nasyr, 1997, hlm . 151, Naswah al-Ulwani, op. cit ,  hlm . 161-162.
26 Naswah al-Ulwani, op. cit ,  hlm . 148.
used social and/or tribal ties to negotiate and solve disputes, and so forth” 27
Pemakaian  Arahan  Amalan  juga  berteraskan  kepada  Maqasid Syariahatau  objektif  syarak  dalam  kehakiman  iaitu  menegakkan  keadilan  dan menafikan  kezaliman.    ‘Izz  al-Din  Abd  al-Salam  (1991)  menjelaskan  bahawa kekuasaan (al-wilayah), kehakiman (al-qadha), undang-undang  keterangan (al- syahadat) disyariatkan  untuk jalb  al-maslahah (menarik  kebaikan)  atau dar  al- mafsadah (menolak keburukan). 28 Oleh yang demikian sebarang tindakan yang diambil  oleh  pihak  berkuasa  yang  boleh  mendatangkan  kebaikan,  menolak kemudharatan  dan  memastikan  keadilan  lebih  terjamin  seperti  pengeluaran arahan  amalan  untuk  melicinkan  pentadbiran  mahkamah  dan  memudahkan prosiding kes di mahkamah. Ia juga selari dengan kaedah fiqh ibahah al-nafi’ wa hazar  al-dhor (mengharuskan  perkara  yang  memberi  manfaat  dan  mencegah perkara yang membawa mudharat).
Al-Raysuni  (2009) 29 dan  Ibn  ‘Asyur  (1998) 30 memperincikan  tentang Maqasid  Syariah  Ammah (umum)  bertujuan  untuk  menjaga  agama,  nyawa, keturunan, akal dan harta selain bertujuan untuk menghilangkan kemudharatan, menghilangkan  kepayahan,  menegakkan  keadilan  di  antara  manusia  dan mengeluarkan  seseorang  mukallaf  dari  dorongan  hawa  nafsunya,  memelihara peraturan,  menarik  kebaikan,  menolak  keburukan,  menyamaratakan  semua manusia,  memartabatkan  Syariah,  memperteguhkan  umat  dan  sebagainya. Kesemua maqasid  yang dinyatakan oleh al-Raysuni dan Ibn ‘Asyur ini adalah selaras dengan tujuan pemakaian arahan amalan di Mahkamah Syariah.
Selain itu, untuk mencapai Maqasid Syariah iaitu menjaga agama, maka sebarang langkah yang diambil untuk memperkukuhkan undang-undang Syariah dan memperkasakan institusi kehakiman Islam 31 seperti mempekenalkan arahan amalan  di  Mahkamah  Syariah  adalah  termasuk  dalam  objektif  ini.    Dalam mencapai  objektif  menjaga  harta  pula,    arahan  amalan  dibuat  antara  lain bertujuan  untuk  mengelakkan  berlakunya  kelewatan  penyelesaian  kes  di Mahkamah  Syariah.  Kes  yang  mengambil  masa  lama  untuk    diselesaikan
27 Wael B. Hallaq, The Origins And Evolution Of Islamic Law, United Kingdom: Cambridge University Press, 2005, hlm . 2. 28 Izzuddin bin Abd al-Salam, Qawaid al-Ahkam fi Masolih al-Anam, Beirut: Dar al-Kutub al- Ilmiyyah, 1999.
29 Al-Raysuni, Ahmad, al-Madkhal ila Maqasid al-Syar’iyyah, Mansourah: Dar al-Kalimah,2009, hlm . 13.
30 Ibn ‘Asyur, Muhammad al-Tahir, Maqasid Syariah al-Islamiyyah, Qaherah: Dar al-Salam, 2007, hlm . 47. 31 Zulfakar Ramlee, Prinsip Maqasid Syariah Dalam Pencegahan dan Penguatkuasaan Jenayah Syariah , Jabatan Kemajuan Islam Malaysia (JAKIM), 2019, hlm . 2.
11 | ‘Ulûmunâ : Jurnal Studi Keislaman
menyebabkan berlakunya pembaziran masa, tenaga dan wang ringgit terhadap pihak  yang  berurusan  dengan  mahkamah  bahkan  merugikan  mahkamah  itu sendiri. 32 Manakala  untuk  mencapai  objektif  menjaga  keturunan  pula,  arahan amalan dibuat bertujuan untuk memastikan penyeragaman dalam tindakan dan prosedur supaya keturunan manusia terpelihara. Struktur sosial masyarakat akan menjadi kacau bilau dan jalur keturunan yang suci akan  tercemar jika peraturan mengenainya tidak ditadbir  dan dikawal selia dengan baik. Untuk itu, arahan amalan  seperti  tatacara  permohonan  perkahwinan  bawah  umur, 33 wali hakim, 34 poligami, 35 pengesahan  perkahwinan 36 dan  pengesahan  lafaz  cerai 37 dikeluarkan untuk memastikan objektif menjaga keturunan tercapai. Di  dalam  perundangan  Islam,  sumber  disebut  juga  sebagai adillah .  Ia terbahagi kepada dua bahagian iaitu sumber utama ( adillah qat’iyyah ) dan sumber sekunder ( adillah ijtihadiyyah ). Sumber  utama terdiri daripada al-Quran dan al- Sunnah. Manakala sumber kedua terdiri daripada ijma’, qiyas, masalih al mursalah, syaddu’ zara’ie, istihsan, istishab dan sebagainya. Sumber kedua ini yang diperolehi hasil ijtihad para fuqaha’ diperlukan bagi menyelesaikan masalah yang tiada nas
32 Sebagai contoh, Arahan Amalan No.12 Tahun 2005 iaitu Prosedur Menghidupkan Semula Kes Yang Telah Dibuang/Ditolak Sebelum Selesai. Ia menunjukkan bahawa kes yang telah ditutup dan dibuka semula, tidak perlu dimulakan dari awal kerana ia memberi maksud suatu pembaziran masa yang tidak perlu.
33 Sebagai  contoh,  Arahan  Amalan  No.  4  Tahun  2019  iaitu  Penentuan  Mahkamah  Yang Berbidang  Kuasa  Mendengar  dan  Membicarakan  Permohonan  Bawah  Umur  menetapkan bahawa  permohonan  tersebut  hendaklah  didengar  dan  dibicarakan  di  Mahkamah  Tinggi Syariah  kerana  ia  berkait  isu-isu  kebajikan  dan  masa  depan  pemohon  yang  memerlukan penilaian mendalam yang selayaknya ditanggani oleh pihak Mahkamah Tinggi Syariah.
34 Sebagai  contoh,  Arahan  Amalan  No.  8  Tahun  2002  iaitu  Keutamaan  Kes-Kes  Wali Hakim/Raja yang menyatakan permohonan berkenaan hendaklah dibicarakan dan diputuskan pada hari yang sama kes itu didaftarkan.
35 Sebagai contoh,  Arahan Amalan No. 14 Tahun 2006 iaitu Kuasa Membicarakan Kes Poligami Di  Bawah  Seksyen  23  menghadkan  bidangkuasa  membicarakan  kes  poligami  hanya  di Mahkamah Tinggi Syariah.
36 Sebagai contoh, Arahan Amalan No. 9 Tahun 2007 iaitu Amalan Pengesahan Perkahwinan yang  Berlawanan  Dengan  Peruntukan  Undang-Undang  yang  memberikan  panduan  yang lengkap  tentang  tatacara  yang  perlu  diikuti  oleh  mahkamah  dalam  prosiding  mal  yang berhubung dengan pengesahan perkahwinan tersebut.
37 Sebagai contoh, Arahan Amalan No.6 Tahun 2019 iaitu Amalan Pengesahan Talaq di Luar dan  tanpa  kebenaran  Mahkamah  serta  Penjelasan  Keengganan  Bersumpah  memberikan panduan  terperinci  kepada  hakim  dalam  menjalankan  perbicaraan  pengesahan  lafaz  cerai supaya  hakim  tidak  tersalah  arah  dalam  perbicaraan  yang  keputusannya  nanti  memberi implikasi  terhadap  status  hubungan  suami  isteri  dan  penentuan  nasab  yang  berbangkit selepasnya.
dari  sumber  utama. 38 Dalam  hal    ini,  pemakaian  arahan  amalan  Mahkamah Syariah  secara  umumnya  bersandarkan  sumber  utama  ( adillah  qat’iyyah )  dan secara  khususnya  bersandarkan  sumber  sekunder  ( adillah  ijtihadiyyah ),  namun jelasnya, pemakaian Arahan Amalan tidak bertentangan dengan hukum Syarak bahkan ianya selaras dengan prinsip-prinsip Syariah seperti kaedah istislah , taysir ( memberikan  kemudahan  kepada  pihak-pihak  yang  berurusan  dengan mahkamah), istihsan , raf’u al-haraj , mengelakkan masyaqqah , menjaga maslahah dan menolak kemudharatanserta syaddu al-zara’ie .
Kaedah istislah menurut al-Zarqa (1998) ialah cara menentukan hukum syarak  berpandukan masalih  al-mursalah .    Manakala masalih  al-mursalah pula bermaksud mana-mana maslahah yang mendokong Maqasid Syariah. Maslahah tersebut pada asalnya tidak dinyatakan oleh nas syarak secara langsung tentang penerimaannya atau penolakannya. Al-Zarqa’ memberikan contoh penggunaan istislah  dalam  konteks  mahkamah  iaitu  menyusun  pentadbiran  mahkamah supaya lebih kemas dan berkesan seperti jadual, masa, fail dan dokumen. 39 Jelas di sini, kaedah istislah ini telah diapliasikan dalam pemakaian Arahan Amalan ini. Tindakan yang diambil oleh JKSM ini juga amat bertepatan dengan kaedah fiqh yang menyebut: tasarrof al-imam ‘ala ra’iyyatuhu manut bi al-maslahah 40 (tindakan yang  diambil  oleh  pemerintah    terhadap  orang  yang  di  bawahnya  adalah berpandukan kepada maslahah).
Pengeluaran  arahan  amalan  juga  selaras  dengan  prinsip istihsan sebagaimana yang dijelaskan oleh al-Zarkasyi iaitu suatu  perkara dilakukan oleh mujtahid  yang  diyakini  baik    berdasarkan  pemikiran  yang  teguh  dan  tetap meskipun tanpa dalil yang jelas namun  tidak bercanggah dengan nas-nas Quran dan  Hadith. 41 Manakala  al-Sarakhsi  pula  menegaskan  istihsan  sebagai meninggalkan kesukaran untuk memperoleh kemudahan. 42 Pemakaian arahan
38 Mohd. Nasran Mohamad, Sumber Perundangan Islam dalam Dr. Amir Husin, Dr. Abdul Basir Mohamad, Dr. Mohd. Nasran Mohamad, Zaini Nasohah, Falsafah Perundangan Islam , Kuala Lumpur: Mahzuum Book Services, hlm . 17.
39 Al-Zarqa, al-Istislah wa Masalih al-Mursalah wa Usul Fuqaha’, Damsyiq: Dar al-Qalam, 1998, hlm . 39. 40 Al-Sayuti, Imam Jalaluddin Abdul Rahman, al-Asybah wa al-Nazoir, Kaherah: Dar al-Salam,
1998, hlm . 278,  Al-Nadawi, Ali Ahmad, al-Qawaid al-Fiqhiyyah , Damsyiq: Dar al-Qalam, 2007,
hlm . 403, Muhammad Mahmud Ahmad Tholafahah, Qa’idah Tassarof al-Imam ‘ala al-Ra’iyyah Manut bi al-Maslahah, Riyadh: Maktabah al-Rasyd, 2008, hlm . 37-60, Abdul Aziz Muhammad Azam, Qawaid  al-Fiqh  al-Islami, al-Syarqiyyah:  Maktabah  al-Risalah  al-Dauliyyah,  1999,  hlm .
338.
41 Al-Zarkasyi, Badruddin Muhammad bin Bahadir bin Abdullah, Bahr al-Muhit fi Usul al-Fiqh , Kuwait: Wazair al-Auwqaf fi al-Syu’un al-Islamiah, jld. 6 hlm . 93,  Said Ibrahim, Manhaj Ilmu Fiqh , Kuala Lumpur:  Dar al-Makrifah, 1997, hlm . 409.
42 Faruk Abdullah Karem, a l-Istihsan  wa Namazaj min Tatbiqatihi fi al-Fiqh al-Islami , Beirut: Dar al-Kutub al-Ilmiyyah, 2012, hlm . 23.
13 | ‘Ulûmunâ : Jurnal Studi Keislaman
amalan  juga  mengambil  prinsip  istihsan  iaitu  menukarkan  sesuatu  hukum daripada  dalil/hukum kulliy 43 iaitu  kebebasan  hakim  ( istiqlal  al-Qadhi) dalam berfikir dan berijtihad ( hurriyatu al-fikr wa al-ijtihad ) 44 dalam penghakiman tanpa dipengaruhi  dan  dipandu  oleh  mana-mana  pihak  kepada  hukum takhsis/pengecualian  iaitu  kebebasan  tersebut  dipandu  dan  diikat 45 dengan arahan tertentu yang diyakini memberikan lebih  keadilan dan  kebaikan kepada semua  pihak  selama  mana  tidak  bercanggah  dengan  nas-nas  Syarak. 46 Dalam konteks pengeluaran Arahan Amalan ia  lebih berbentuk istihsan bi al-maslahah . Pemakaian arahan amalan juga menepati prinsip taysir iaitu memberikan kemudahan  kepada  pihak-pihak  yang  berurusan  dengan  mahkamah.  Prinsip memberikan  kemudahan  kepada  manusia  ini  ditegaskan  dengan  jelas  melalui firman Allah SWT yang bermaksud :
“Allah  menghendaki  kamu  beroleh  kemudahan  dan  Dia  tidak menghendaki kamu menanggung kesusahan.” 47
Rasulullah SAW bersabda yang bermaksud : “Permudahkanlah dan janganlah menyusahkan” 48
Selain  itu,  pemakaian  Arahan  Amalan  boleh  menghapuskan  kesulitan ( raf’u  al-haraj ),  mengelakkan  kesukaran (daf’u  al - masyaqqah )  dan  menghilangkan kemudharatan (al-dharar  yuzal) 49 orang  ramai  terutama  yang  berurusan  dengan Mahkamah Syariah. Kesan dari ketidakseragaman undang-undang, tatacara dan amalan  antara  satu  mahkamah  dengan  mahkamah  yang  lain  lebih-lebih  lagi antara mahkamah yang berlainan negeri menimbulkan haraj,masyaqqah dan dharar kepada  semua  pihak  yang  terlibat.  Dengan    adanya  Arahan  Amalan  yang menyeragamkan  peraturan  dan  tindakan  di  semua  Mahkamah  Syariah  di Malaysia  pastinya  dapat  menghindarkan haraj,  masyaqqah dan dharar dari  terus berlaku. Haraj dan Masyaqqah juga  dihadapi  oleh  para  hakim  dan  pengamal undang-undang ketika memahami dan mentafsirkan peruntukan undang-undang yang umum, tidak jelas dan kabur. Kaedah fiqh menyebut; al-masyaqqah tajlibu
43 Abdul  Karim  Zaidan,  a l-Wajiz  fi  Usul  al-Fiqh ,  Kaherah:  Dar  al-Tauzi’e  wa    al-Nasyr  al- Islamiyyah, 1993, hlm . 233.
44 Abu Faris,  Muhammad Abd al-Qadir, al- Qadha  fi al-Islam . Cetakan keempat. Amman: Dar al-Furqan, 1995, hlm . 191.
45 Al-Rawahanah, Ali Jum’ah, al-Nuzum al-Islamiah . Mafraq: Dar al-Masar, 2006, hlm . 7-8.
46 Abd al-Aziz,  Umar, Syarh Adab al-Qadhi . Beirut: Dar al-Kutub al-Ilmiyyah, 1994, hlm . 22-23.
47 Surah al-Baqarah ayat 185.
48 Al-Bukhari, op. cit, hlm . 30 hadith no. 69.
49 Al-Sayuti, op. cit , hlm . 210, al-Nadawi, op. cit , hlm . 287.
al-taysir 50 (kesukaran membawa kemudahan). Kaedah yang berkaitan menyebut; iza ittasa’ al-amr dhoko 51 (Jika suatu perkara itu luas hendaklah disempitkan). Seterusnya  arahan amalan adalah bertepatan dengan prinsip syaddu al- zara’ie iaitu menutup pintu atau saluran yang membawa kepada keburukan dan kerosakan 52 . Kaedah ini juga biasa diperluaskan pemakaiannya kepada konsep membuka  pintu-pintu  yang  membawa  ke  arah  kebaikan  atau  sesuatu  yang bermanfaat. 53 Berdasarkan  prinsip  ini,  pemerintah  boleh  mengambil  tindakan menyekat  sesuatu  perkara  yang  boleh  membawa  kepada  keburukan  demi menjaga kepentingan rakyat dan negara. Antaranya ialah dengan mengeluarkan Arahan Amalan tertentu dari semasa ke semasa. Selain itu, penggunaan kuasa budi  bicara  dan  tafsiran  undang-undang  yang  tidak  terkawal  dan  terarah memberikan  kesan  yang  tidak  baik  dan  boleh  menjejaskan  keadilan  dan kesaksamaan  terlaksana. 54 Justeru  arahan  amalan  yang  dikeluarkan  boleh menutup  pintu-pintu  berlakunya  ketidakadilan  dan  kekhilafan  dalam  sesuatu penghakiman dan hukuman di mana para hakim dipandu dengan tatacara dan panduan yang jelas dalam menjalankan pentadbiran dan prosiding kehakiman.

## Kesimpulan
Berdasarkan  perbincangan  yang  dikemukakan  di  atas,  dapatlah disimpulkan bahawa pemakaian Arahan Amalan di Mahkamah Syariah adalah satu tindakan wajar diambil oleh JKSM yang berasaskan hukum Syarak melalui nas-nas al-Quran, al-Hadith, amalan sahabat, prinsip-prinsip syarak dan kaedah- kaedah fiqh dalam kerangka  pelaksanaan siyasah Syar’iyyah berpandukan maqasid Syariah yang mesti diikuti, dipatuhi serta diterimapakai selagi mana ianya tidak bertentangan dengan hukum Syarak. Pemakaian Arahan Amalan juga menepati Maqasid  Syariah  dalam  kehakiman  iaitu  menegakkan  keadilan  dengan membantu  melicinkan  pentadbiran  sistem  kehakiman  Syariah  di  negara  ini. Tidak  kurang  hebatnya,  ia  juga  dapat  membantu  ke  arah  penyeragaman peraturan  dan  tindakan  antara    Mahkamah  Syariah  yang  berlainan  negeri  di
50 Al-Sayuti, op. cit , hlm . 194, al-Nadawi, op. cit , hlm . 302.
51 Al-Sayuti, op. cit , hlm . 209, Abdul Aziz Muhammad Azam, op. cit , hlm . 146.
52 Muhammad Hisyam al-Burhani, Sadd al-Zara’ie fi al-Syariah al-Islamiyyah , Beirut: Matba’ah al-
Raihaniy, 1985, hlm . 52-56.
53 Shukeri  Mohammad,  Siasah  Syar’iyyah:  Pelaksanaannya  Dalam  Pentadbiran  Negara, Pelaksanaan  Siasah  al-Syar’iyyah  Dalam  Konteks  Semasa, Jabatan  Syariah,  Kolej  Islam Antarabangsa Sultan Ismail Petra (KIAS), 2011, hlm . , 23.
54 Abdul Aziz Bari, Kuasa-Kuasa Budi Bicara Teori dan Pemakaiannya dalam Undang-Undang Perlembagaan dan Undang-Undang Pentadbiran dalam Jurnal Undang-Undang dan Masyarakat 8(2004) 39-57.
negara  ini.  Hasil  daripada  penyeragaman  ini,  banyak  kes-kes  di  Mahkamah Syariah dapat diselesaikan dengan cepat. Ia juga telah mengurangkan kegusaran pelanggan-pelanggan  Mahkamah  Syariah.  Justeru,  pentadbiran  Mahkamah Syariah seluruh negara telah bertambah baik dari semasa ke semasa dan mula mendapat  perhatian  dan  pujian  masyarakat  awam  walaupun  tidak  dinafikan masih banyak perkara yang perlu ditambah baik dan dipertingkatkan.

## DAFTAR RUJUKAN
Al-Quran dan Terjemahannya.
Abd  al-Aziz,    Umar, Syarh  Adab  al-Qadhi (Beirut:  Dar  al-Kutub  al-Ilmiyyah,
1994).
Abdul  Aziz  Bari,  “Kuasa-Kuasa  Budi  Bicara  Teori  dan  Pemakaiannya  dalam
Undang- Undang  Perlembagaan  dan  Undang-Undang  Pentadbiran”,
dalam Jurnal Undang-  Undang dan Masyarakat 8 (2004) 39-57.
http://ejournal.ukm.my/juum/article/view/26420) diakses
20Ogos2020.
Abdul  Aziz  Muhammad  Azam, Qawaid  al-Fiqh  al-Islami (Al-Syarqiyyah:
Maktabah al- Risalah al-Dauliyyah, 1999).
Abdul Karim Zaidan, al-Wajiz fi Usul al-Fiqh (Qaherah: Dar al-Tauzi’e wa  al-
Nasyr al-Islamiyyah, 1993).
Abu Daud, Sulaman bin Ash’ath bin al-Azadi al-Sijistani ( Sunan Abi Daud , Kitab Uqdiyyah,  Bab  Ijtihad  al-Ra’yi  fi  al-Qadha (Damsyiq:  Dar  al-Risalah  al-
’Alamiyyah,   jld. 5, 2009).
Abu Faris,  Muhammad Abd al-Qadir, al- Qadha  fi al-Islam , Cetakan keempat
(Amman: Dar al-Furqan, 1995)
Abu  Yusuf,  Ya’kub  bin  Ibrahim, al-Kharaj (Tunisia:  Dar  al-Busalamah  li  al- Nasyr, 1997).
Al-Bukhari, Abu Abdullah Muhammad bin Ismail, Sahih al-Bukhari (Damsyiq:
Dar Ibn Kathir, 2002)
Al-Nadawi, Ali Ahmad, al-Qawaid al-Fiqhiyyah (Damsyiq: Dar al-Qalam, 2007)
Al-Rawahanah, Ali Jum’ah, al-Nuzum al-Islamiah (Mafraq: Dar al-Masar, 2006)
Al-Raysuni,  Ahmad, al-Madkhal  ila  Maqasid  al-Syar’iyyah (Mansourah:  Dar  al-
Kalimah, 2009).
Al-Sayuti,  Imam  Jalaluddin  Abdul  Rahman, al-Asybah  wa  al-Nazoir (Qaherah:
Dar al-Salam, 1998)
Al-Tirmizi, Abu Isa Muhammad Ibn Isa, al-Jami’ al-Saghir (Beirut: Dar Ihya’ al-
Turath, jld. 4, t.t).
Al-Zarkasyi, Badruddin Muhammad bin Bahadir bin Abdullah, Bahr al-Muhit fi Usul al- Fiqh (Kuwait: Wazair al-Auwqaf fi al-Syu’un al-Islamiah, jld. 6, t.t).
Al-Zarqa, al-Istislah  wa  Masalih  al-Mursalah  wa  Usul  Fuqaha’ (Damsyiq:  Dar  al- Qalam, 1998).
Arnus, Muhammad Mahmud, Tarikh al-Qadha’ Fi al-Islam (Qaherah: al-Matba’ah
al- Misriyyah, t.t).
Daud Mohamad, “Falsafah Pentadbiran  Keadilan  Jenayah  Syariah  :  Satu Penghayatan  Semula”  dalam KANUN  27(1) (Kuala  Lumpur:  Dewan Bahasa dan Pustaka, 2015).
Faruk Abdullah Karem, al-Istihsan wa Namazaj min Tatbiqatihi fi al-Fiqh al-Islami .
(Beirut: Dar al-Kutub al-Ilmiyyah, 2012).
Ibn ‘Asyur, Muhammad al-Tahir, Maqasid al-Syariah al-Islamiyyah (Qaherah: Dar
al-Salam, 2007).
Ibn Farhun, Tabsirah al-Hukkam fi Usul  al-Aqdiyah Wa Manahij al-Ahkam (Beirut:
Dar al-Kutub al-Ilmiyyah, jld 1, 1995).
Ibn  Majah,  Abi  Abdillah  Muhammad  bin Yazid  al-Qazwini, Sunan  Ibn  Majah
(Qaherah: Dar Ihya’ al-Kutub al-Arabiyyah,   jld 2, 2009).
17 | ‘Ulûmunâ : Jurnal Studi Keislaman
Ibn  Qayyim, al-Turuq  al-Hukmiyyah  fi  al-Siyasah  al-Syar’iyyah (Qaherah:  Dar  al- Hadith, 2002).
Ibn Qudamah, al-Mugni (Beirut: Dar al-Fikr, jld.11, 1994).
Izzuddin bin Abd al-Salam, Qawaid al-Ahkam fi Masolih al-Anam (Beirut: Dar al-
Kutub al-Ilmiyyah,1999).
Mazni  Abdul  Wahab,“Pemerkasaan  Mahkamah    Syariah  Melalui  Pemakaian Arahan  amalan  Jabatan  Kehakiman  Syariah  Malaysia”  (Tesis  Doktor
Falsafah,  Jabatan  Syariah  dan  Undang-Undang,  Akademi  Pengajian
Islam, Universiti Malaya, Kuala Lumpur, 2014).
Mohd. Nasran Mohamad, “Sumber Perundangan Islam” dalam Dr. Amir Husin,
Dr. Abdul   Basir   Mohamad,  Dr.  Mohd.  Nasran  Mohamad,  Zaini  Nasohah,
Falsafah
Perundangan   Islam (Kuala Lumpur: Mahzuum Book Services,
2002).
Muhammad  ‘Ali  al-Sabuni, Mukhtasar  Tafsir  Ibnu  Kathir (Beirut:  Dar  Ihya’  al-
Turath  al-‘Arabi, jld 1, 1996).
Muhammad Hisyam al-Burhani, Sadd al-Zara’ie fi al-Syariah al-Islamiyyah (Beirut:
Matba’ah al-Raihaniy, 1985).
Muhammad  Mahmud  Ahmad  Tholafahah, Qa’idah  Tassarof  al-Imam  ‘ala  al-
Ra’iyyah Manut bi al-Maslahah (Riyadh: Maktabah al-Rasyd, 2008).
Muhammad  Salam  Madkur, al-Qadha  fi  al-Islam (Mesir:  Dar  al-Nahdah  al- ’Arabiyyah, 1964).
Muslim, Abi al-Husin Muslim bin Hajjaj bin Muslim al-Qusyairi al-Naisaburi,
Sahih Muslim. (Al-Riyadh: Dar al-Salam, 2000).
Mustafa al-Nadawi, Abdul Karim al-Sayyid al-Badawi Ahmad Sulaiman, Tazkirah al-Qadhi wa al-Mustaqdi (Kaherah: Dar al-Kutub al-Misriyyah, 2015).
Naswah  al-Ulwani, al-I’tiraf  fi  al-Da’wa  al-Jazaiyyah  Dirasah  Muqaranah  baina  al-
Syariah wa al-Qanun (Beirut: Muassasah al-Risalah. 2004).
Said Ibrahim, Manhaj Ilmu Fiqh (Kuala Lumpur:  Dar al-Makrifah, 1997).
Shukeri  Mohammad  (2011).  “Siasah  Syar’iyyah:  Pelaksanaannya  Dalam Pentadbiran   Negara” dalam  Pelaksanaan  Siasah  al-Syar’iyyah  Dalam  Konteks Semasa, Jabatan Syariah, Kolej Islam Antarabangsa Sultan Ismail Petra (KIAS),
2011).
Soleh Abdullah Hamid, Raf’u al-Haraj fi al-Syariah al-Islamiyyah Dhawabituhu wa
Thatbiquhu (Riyadh: Afaq al-Ma’rifah, 2020).
Tun  Abdul    Hamid    Mohamad,  “Penambahbaikan    Dalam  Pelaksanaan Undang-Undang  Harta  Pusaka  Islam  Di  Malaysia”  dalam Seminar
Pentdbiran Harta Pusaka Islam Malaysia . Universiti Putra Malaysia: Institut Penyelidikan Produk Halal, 2014). https://tunabdulhamid.me/2014/10/penambahbaikan-dalam-
pelaksanaan-undang-undang-harta-pusaka-islam-di-malaysia/ diakses
20 Januari 2020.
Wahbah al-Zuhaily, al-Fiqh al-Islami Wa Adillatuhu (Damsyiq: Dar al-Fikr, jld. 8,
1997).
Wael  B.  Hallaq, The  Origins  And  Evolution  Of  Islamic  Law, United  Kingdom:
Cambridge University Press, 2005).
Zulfakar  Ramlee, Prinsip  Maqasid  Syariah  Dalam  Pencegahan  dan  Penguatkuasaan Jenayah  Syariah ,  Jabatan  Kemajuan  Islam  Malaysia  (JAKIM),  2019,
http://www.islam.gov.my/images/Berita/BPUU/cakna_2019/Prinsip_Maqas id_Sya  Riah_Dalam_Pencegahan_Jenayah_Syariah.pdf diakses 5 Julai 2020.

## Statut
Akta Kaedah-Kaedah Mahkamah Rendah 1955 [Akta 55]
Akta Mahkamah Kehakiman 1964 [Akta 91]
Akta  Prosedur  Jenayah  Syariah  (Wilayah-Wilayah  Persekutuan)  1997  Seksyen 230
Akta  Tatacara  Mal  Mahkamah  Syariah  (Wilayah-Wilayah  Persekutuan)  1998
Seksyen 245
Enakmen Pentadbiran Mahkamah Syariah (Kelantan)1982
Enakmen Tatacara Jenayah Syariah (Kelantan) 2002
Enakmen Tatacara Jenayah Syariah (Selangor) 2003
Enakmen Tatacara Mal Mahkamah Syariah (Kelantan) 2002 Enakmen Tatacara Mal Mahkamah Syariah (Selangor) 2003 Enakmen Undang-Undang Keluarga Islam (Sabah) 1992
Ordinan Tatacara Jenayah Syariah (Sarawak) 2001
Ordinan Tatacara Mal Syariah (Sarawak) 2001
Ordinan Undang-Undang Keluarga Islam  (Sarawak) 2001
Peraturan-Peraturan Pegawai Awam (Kelakuan dan Tatatertib) 1993 Peraturan 4 & 38
Perlembagaan Persekutuan 1948 Jadual 9
Perlembagaan Persekutuan 1948 Perkara 121(1A)